பெரும்பாலும் நிலத்தில் நேரடியாக பாத்தியைப் போட முடியும்.  பாத்தியைச் சுற்றி கற்கலால் அல்லது வேறு பொருட்கலால் சிறு வரம்பு கட்டலாம்.  அலவாங்கு அல்லது மண்வெட்டி போன்றவற்றால் மண்ணை ஆழமாக (சுமார் 2-3 அடி) வெட்டி, கிண்டி, கிளறிப் பதப்படுத்தவும்.  முதலாண்டே குப்பை அல்லது கலப்பு உரங்களைச் ஆழமாகத் தாட்டு விட்டால் அடுத்த ஆண்டு அவை மண்ணோடு கலந்து நல்ல பசளையாக அமையும்.  அப்படி நீங்கள் செய்யாவிடின் உரம் அல்லது பசளையை பெற்று மண்ணோடு கலந்து பதப்படுத்துங்கள்..விதைகளை, கண்டுகளை தேர்வு செய்தல், நடுதல் .உங்களுக்கு என்ன மரக்கறிகள் வேண்டும் என்பதைத் தீர்மானித்துக் கொள்ளுங்கள்.  தமிழ்ச் சமையலில் அதிகம் இடம்பிடிக்கும் வெண்டி, கத்தரி, மிளகாய், தக்காளி, அவரைகள், உருளைக் கிழங்கு போன்ற மரக்கறிகள், கீரைகள், மல்லி வெந்தையம் உள்ளி இஞ்சி வெங்காயம் போன்ற சுவைப்பொருட்கள் எனப் பல்வேறு விதமான தாவரங்களை நீங்கள் பயிரிட முடியும்.  .விவசாயிகள் பயிரிடுவதற்கான விதையை சிறப்பாகத் தேர்தெடுத்து வைத்திருப்பார்கள்.  அதே போல உங்களுக்கு விரும்பிய மரக்கறிகளுக்கான தரமான விதைகளை நீங்கள் பெற்றுக் கொள்ள வேண்டும்.  நெடுங்காலம் தோட்டம் செய்பவர்களிடம் சென்று கேட்டால் வெண்டிக்காய், மிளகாய், அவரை போன்றவறுக்கான விதைகளைத் தருவார்கள் அல்லது விற்பார்கள்.  கடைகளிலும் விதைகள் மற்றும் சிறு செடிகளையும் பெற்றுக் கொள்ளலாம்.  .இந்த விதைகளை அல்லது செடிகளை எப்பொழுது எப்படிப் பயிரிடுவது என்பதும் முக்கியம்.  குளிர் நிலப்பகுதிகளில் உறைபனி முடிந்த பின்னரே பயிரிட வேண்டும்.  அதற்கு முன் வீட்டுக்குள் சில பயிர்களை வளர்க்கத் தொடங்கலாம்.  .சில விதைகள் மேலே தூவி விடுதல் போதுமானது.   சில விதைகள் மெதுவாக தாக்கப்பட வேண்டும்.  மேலும் சில சற்று ஆழமாக தாக்கப்பட வேண்டும்.  விதைக்கும் போதோ அல்லது செடிகளை நடும் போதோ போதிய இடம் விட்டு செய்ய வேண்டும்.  வெவ்வேறு தாவரங்களுக்கு வெவ்வேறு இடைவெளிகள் தேவைப்படலாம்.  நெருக்கமாக நட்டால் வேர்கள் பரவ இடமில்லாமலும், உரம் போதிய அளவு கிடைக்காமலும் வளர்ச்சி குன்றி உற்பத்தி பாதிப்படையும்.